stanford-oval/wikipedia huggingface dataset:
Thriller
הוצאה לאור וקבלת הקהל

Thriller הופץ ב-30 בנובמבר 1982 ומכר, בשיאו, מיליון עותקים בשבוע ברחבי העולם. שבעה סינגלים הופצו מהאלבום.
האלבום הגיע למקום הראשון במצעד האלבומים של ארצות הברית, בילבורד 200, ושהה שם במשך 37 שבועות לא רצופים. הוא שהה בעשירייה הראשונה במשך 80 שבועות מתוך 122 שבועות במצעד. כמו כן, הוא הגיע למקום הראשון במספר רב של מדינות, ביניהן בריטניה, גרמניה, צרפת, איטליה ואוסטרליה.
האלבום הוא אחד מתוך שלושה האלבומים היחידים ששהו במקום הראשון במשך שנה שלמה. האלבום היה הראשון מתוך שלושה המוציא לאור שבעה סינגלים לעשירייה הראשונה במצעד הבילבורד הוט 100 והוא האלבום היחידי בארצות הברית שזכה בתואר "האלבום הנמכר ביותר" במשך שנתיים (1983 – 1984).
Thriller הגיע למכירות של 29 מולטי פלטינות בארצות הברית על פי ה-RIAA, ב-21 באוגוסט 2009.
האלבום מכר 3.8 מיליון עותקים בבריטניה, 7.5 מיליון עותקים ביפן ו-15 פלטינות באוסטרליה16.
האלבום עדיין פופולרי ומוכר בארצות הברית, לפי הערכות, 130,000 עותקים בשנה. הוא אף הפך לאלבום הנמכר ביותר בבריטניה בשנת 1983.
נכון לשנת 2010, האלבום מוערך במכירות של בין 65 ל-110 מיליון עותקים ברחבי העולם.
מיקומי שיא

|   ‏‏‏  מצעדים (1982–2023)> מדינה |   ‏‏‏  מצעדים (1982–2023)> מצעד |   ‏‏‏  מצעדים (1982–2023)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 3 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 1 |
|  ארצות הברית | בילבורד 200 | 1 |
|  ארצות הברית | מצעד האלבומים המסחריים | 2 |
|  ארצות הברית | בילבורד אלבומי פופ | 1 |
|  ארצות הברית | מצעד אלבומי הסטרימינג | 32 |
|  גרמניה | GfK – טופ 100 | 1 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 1 |
|  יפן | אוריקון | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  צרפת | SNEP | 1 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 1 |
|  שווייץ | המצעד השווייצרי | 4 |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 59 |
|  ארצות הברית | מצעד אלבומי הקטלוג | 27 |
|  ארצות הברית | מצעד האלבומים המסחריים | 13 |
|  ארצות הברית | מצעד אלבומי הויניל | 9 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 97 |
|  ארצות הברית | מצעד האלבומים המסחריים | 37 |
|  ארצות הברית | מצעד אלבומי ה-R&B/היפ-הופ | 42 |
|  ארצות הברית | מצעד אלבומי ה-R&B | 12 |
השפעה ומורשת

ג'קסון שינה את הדרך בה תעשיית המוזיקה תיפקדה: כאמן וכישות כלכלית. ברנקה טען שג'קסון השיג את התגמול הגדול ביותר בתעשייה עד אז, כ-2 דולר על כל אלבום שנמכר. כתוצאה מכך שבר ג'קסון את שיא הרווחים ממכירות הדיסקים וממכירות הסרט המתעד את מאחורי הקלעים של הווידאו קליפ לשיר ‏Thriller‏
.
ג'קסון הפך את המדיום של הוידאו קליפ לצורת אמנות ככלי קידום מכירות באמצעות קווי סיפור מורכבים, ריקודים, אפקטים מיוחדים והופעות אורח של אישים ידועים.
כאשר הווידאו קליפ לשיר Thriller, באורך 14 דקות הופץ, MTV שידרה אותו פעמיים בשעה כדי לענות על הביקוש. הסרט הקצר סימן עלייה בהיקף הווידאו קליפים. הפופולריות של הווידאו קליפ החזירה את האלבום למקום הראשון במצעד הבילבורד 200. חברת התקליטים סירבה להוציא את הווידאו קליפ השלישי מתוך האלבום מאחר שהייתה כבר מרוצה מהצלחת האלבום, אז ג'קסון שכנע את MTV לממן את הפרויקט.
סרטים קצרים כמו Thriller נותרו ברובם ייחודיים לג'קסון. הכוריאוגרפיה של Thriller הפכה לחלק מתרבות הפופ העולמי, וזכתה לחיקויים רבים.
בזמן יציאת האלבום, גיל פריזן, נשיא A&M רקורדס, בזמנו, טען ש"כל התעשייה לוקחת חלק בהצלחה". מגזין הטיים העריך שהצלחת Thriller העניקה לתעשיית המוזיקה את השנים הטובות שלה מאז 1978, עם הכנסות מוערכות של 4.1 מיליארד דולר.
האלבום דורג במקום 20 ברשימת "500 האלבומים הטובים ביותר בכל הזמנים" של מגזין הרולינג סטון בשנת 2003
ונכנס להיכל התהילה של גראמי בשנת 2008.
ב-30 בדצמבר 2009 פורסם כי הוידאו קליפ לשיר Thriller, זכה לשימור עולמי ונכנס לארכיון האמריקאי הלאומי לסרטים, קלטות ותוכניות טלוויזיה של ספריית הקונגרס בארצות הברית. בכך היה לווידאו קליפ המוזיקלי הראשון בהיסטוריה שנבחר לשימור בארכיון הסרטים האמריקאי.
השפעה ומורשת > פריצת מחסום הגזענות

לפני הצלחת Thriller, רבים חשו שג'קסון נאבק להשיג זמן אוויר בערוץ MTV מאחר שהוא אפרו-אמריקני. הצלחת האלבום גרמה לו לשבור את מחסומי הגזענות כאשר הופיע תכופות בערוץ ה-MTV.
עבור אמן אפרו-אמריקני בשנות השמונים, עד לאותה תקופה, ההצלחה של ג'קסון הייתה חסרת תקדים. על פי הוושינגטון פוסט, Thriller סלל את הדרך לאמנים אפרו אמריקנים אחרים כמו פרינס.
כמו כן, השיר "The Girl Is Mine" נזקף לאהבה בין גזעית ברדיו.
רשימת רצועות

| מס' | שם | כותב(ים) | משך |
| --- | --- | --- | --- |
| 1. | Wanna Be Startin' Somethin  | מייקל ג'קסון | 6:02 |
| 2. | Baby Be Mine  | רוד טמפרטון | 4:20 |
| 3. | The Girl Is Mine (בשיתוף פול מקרטני)   | מייקל ג'קסון | 3:42 |
| 4. | Thriller  | רוד טמפרטון | 5:57 |
| 5. | Beat It  | מייקל ג'קסון | 4:19 |
| 6. | Billie Jean  | מייקל ג'קסון | 4:54 |
| 7. | Human Nature  | סטיב פורקארו, ג'ון בטיס | 4:05 |
| 8. | P.Y.T. (Pretty Young Thing)  | ג'יימס אינגרם, קווינסי ג'ונס | 3:58 |
| 9. | The Lady in My Life  | רוד טמפרטון | 4:59 |
| משך כולל: | משך כולל: | משך כולל: | 42:19 |
| מהדורה מיוחדת 2001 - (קטעי בונוס)> מס' | מהדורה מיוחדת 2001 - (קטעי בונוס)> שם | מהדורה מיוחדת 2001 - (קטעי בונוס)> כותב(ים) | מהדורה מיוחדת 2001 - (קטעי בונוס)> משך | מהדורה מיוחדת 2001 - (קטעי בונוס)>  | מהדורה מיוחדת 2001 - (קטעי בונוס)>  | מהדורה מיוחדת 2001 - (קטעי בונוס)>  | מהדורה מיוחדת 2001 - (קטעי בונוס)>  | מהדורה מיוחדת 2001 - (קטעי בונוס)>  | מהדורה מיוחדת 2001 - (קטעי בונוס)>  |
| --- | --- | --- | --- | --- | --- | --- | --- | --- | --- |
| 10. | ריאיון עם קווינסי ג'ונס - חלק 1  |   | 2:19 |  |  |  |  |  |  |
| 11. | Someone in the Dark (מתוך הסרט אי.טי. - חבר מכוכב אחר)   | אלן ברגמן, מרלין ברגמן, רוד טמפרטון | 4:54 |  |  |  |  |  |  |
| 12. | ריאיון עם קווינסי ג'ונס - חלק 2  |   | 2:04 |  |  |  |  |  |  |
| 13. | Billie Jean - גרסת דמו  | מייקל ג'קסון | 2:20 |  |  |  |  |  |  |
| 14. | ריאיון עם קווינסי ג'ונס - חלק 3  |   | 3:10 |  |  |  |  |  |  |
| 15. | ריאיון עם רוד טמפרטון - חלק 1  |   | 4:03 |  |  |  |  |  |  |
| 16. | ריאיון עם קווינסי ג'ונס - חלק 4  |   | 1:32 |  |  |  |  |  |  |
| 17. | קולות מתוך Thriller  | רוד טמפרטון | 2:52 |  |  |  |  |  |  |
| 18. | ריאיון עם רוד טמפרטון - חלק 2  |   | 1:56 |  |  |  |  |  |  |
| 19. | ריאיון עם קווינסי ג'ונס - חלק 5  |   | 2:01 |  |  |  |  |  |  |
| 20. | Carousel  | מייקל סמבלו, דון פרימן | 1:49 |  |  |  |  |  |  |
| 21. | ריאיון עם קווינסי ג'ונס - חלק 6  |   | 1:17 |  |  |  |  |  |  |
פרסים

| רשימת פרסים ומועמדויות> שנה | רשימת פרסים ומועמדויות> פרס | רשימת פרסים ומועמדויות> קטגוריה | רשימת פרסים ומועמדויות> תוצאה |
| --- | --- | --- | --- |
|  1984 | גראמי | אלבום השנה — Thriller | זכייה    |
|  1984 | גראמי | מפיק השנה* — Thriller | זכייה    |
|  1984 | גראמי | ההקלטה המעובדת הטובה ביותר - לא קלאסית — Thriller | זכייה    |
|  1984 | גראמי | אלבום הווידאו הטוב ביותר — Thriller | זכייה    |
|  1984 | גראמי | הקלטת השנה — Beat It | זכייה    |
|  1984 | גראמי | ביצוע הרוק הטוב ביותר לגבר — Beat It | זכייה    |
|  1984 | גראמי | ביצוע הרית'ם אנד בלוז הטוב ביותר לגבר — Billie Jean | זכייה    |
|  1984 | גראמי | שיר הרית'ם אנד בלוז הטוב ביותר — Billie Jean | זכייה    |
|  1984 | גראמי | ביצוע הפופ הטוב ביותר לגבר — Thriller | זכייה    |
|  2008 | היכל התהילה של גראמי | — Thriller | זכייה     |
בין השנים 1965 ל-1980, אמן שהיה גם מפיק עצמאי זכה בפרס גראמי נוסף, כמפיק בקטגוריות הקלטת השנה ובאלבום השנה.
מקור:.
ללדין

| --- | --- |
 תקופת הפעילות:  1994
 זרם:  להקת בנות
 סוגה:  פופ
 
ללדין הייתה להקת בנות ישראלית שפעלה בשנת 1994.
היסטוריה

הלהקה הוקמה בידי המפיקים יאיר שדה וגרי ולודבסקי, ושמה הורכב משילוב שמותיהן הפרטיים של שלוש חברותיה – לימור עזרא, לימור עופר ודינה אברג'יל.
אלבום הבכורה של הלהקה שנקרא "הלילה" זכה להצלחה רבה, והשיר הבולט בו היה "יעקב" שהושמע ברשתות הרדיו ושילב בו באופן חריג לתקופתו, מוזיקת פופ אלקטרונית. שיר נוסף שהצליח היה "מי אם לא אנחנו". כמו כן, באלבום הופיעה גם גרסה עברית לשיר "Love Child" של הסופרימס, אשר הופיעה בסרט סטריפטיז שנתיים לאחר מכן. 
למרות הצלחת האלבום, החלו חילוקי דעות בין הרכב הלהקה ומפיקיה יאיר שדה וגרי ולודבסקי, שלבסוף הביאו לפירוק הלהקה.
ב-1995 ביצעו חברות הלהקה קולות רקע בשיר "להתראות נעורים שלום אהבה" בביצוע להקת "משינה" מהאלבום באותו השם "להתראות נעורים שלום אהבה" שיצא באותה השנה.
לאחר התפרקות הלהקה לימור עזרא הקימה יחד עם הזמרת גלית ויצמן את צמד "גולדה". הצמד הוציא אלבום שכלל גרסה לשיר "הוא לא כל כך חכם" של להקת הנח"ל ואת הלהיט "רטובה", אך לא זכה להצלחה.
דרשן רנגנתן

| --- | --- |

 לידה:  4 ביוני 1941 דלהי, הראג' הבריטי 
 פטירה:  4 ביוני 2001 (בגיל 60) 
 ענף מדעי:  כימיה אורגנית 
 מקום לימודים:  אוניברסיטת דלהי 
 מוסדות:  המכון הטכנולוגי ההודי בקאנפור 
 פרסים והוקרה:  TWAS Prize for Chemistry (1999) 
 
דרשן רנגנתן (באנגלית Darshan Ranganathan) חיה בין השנים 1941 ל 2001, בת שלישית לוידיאטי ושנטיסוארופ מרקן, הייתה כימאית אורגנית מהודו, שביצעה עבודה פורצת דרך בתחום קיפול חלבונים. בנוסף, היא זכתה להכרה בזכות עבודותיה בנושא מכלולים על-מולקולריים (אנ'), עיצוב מולקולרי, הדמיה כימית של תהליכים ביולוגיים מרכזיים, סינתזה של פפטידים היברידיים פונקציונליים וסינתזה של ננו-צינורות.
ביוגרפיה

דרשן רנגנתן נולדה בשם דרשן מרקן ב-4 ביוני 1941 לווידאוואטי מרקן ושאנטי סווארופ בדלהי. היא התחנכה בדלהי וקיבלה תואר דוקטור לפילוסופיה בכימיה מאוניברסיטת דלהי בשנת 1967. היא עסקה לראשונה כמרצה, והתמנתה בהמשך לראש המחלקה לכימיה במכללת מירנדה (אנ'), דלהי. היא זכתה במלגת מחקר מ"הוועדה המלכותית לתערוכה של 1851 (אנ')", מה שאפשר לה לבצע מחקר בתר דוקטורט באימפריאל קולג' בלונדון. במחקרה זה היא חקרה תרכובות כמו cycloartenol, סוג של סטרול צמחי המצוי בפרי הג'קפרוט.
בשנת 1970 בדלהי פגשה דרשן את הכימאי סוברמניה רנגנתן (אנ'), בהרצאה בה השתתפה בכנס האינדו-סובייטי על חומרים טבעיים. השניים נשאו באותה השנה ונולד להם ילד אחד. השניים שתפו פעולה גם בתחום המדעי וחברו יחד מספר מאמרים מדעיים כולל "Art in biosynthesis: the synthetic chemist's challenge", "Challenging problems in organic reaction mechanisms". בנוסף, היא כתבה יחד איתו סדרת מאמרים על הבעיות המרכזיות הנוכחיות בתחום הכימיה אורגנית.
דרשן רנגנתן אובחנה במחלת סרטן השד ב-1997, ונפטרה ביום הולדתה ה-60, בשנת 2001. מאז שנת 2001, מתקיימת אחת לשנתיים הרצאת זיכרון לזכרה ביוזמת בעלה וזאת במסגרת האקדמיה ההודית למדעים. ההרצאה מועברת על ידי מדענית פורצת דרך שהביאה לתרומה יוצאת דופן בכל תחום מדעי או טכנולוגי.
קרירה

בשנת 1970, היא החלה מחקר במכון הטכנולוגי ההודי בקנפור (IIT kanpur), ללא מלגה. לאחר מכן, בשנת 1993 עבדה במעבדת המחקר האזורית בטריוונדרום, וב-IICT הנמצא בהיידרבארד ב-1998, שם התקדמה לתפקיד סגנית מנהלת המעבדה. תקופה זו האיצה רבות את התקדמותה בתחום, תוך כדי שיתופי פעולה עם מדעניות נחשבות כגון איזבלה קרל.
רנגנתן התמחתה בשחזור תהליכים ביוכימיים טבעיים במעבדה. היא יצרה פרוטוקול שהשיג סינתזה אוטונומית של אימידאזול (אנ'), מרכיב של היסטדין והיסטמין בעל חשיבות רפואית. היא גם פיתחה מערכת המדמה את פעילות מעגל האוריאה. במהלך הקריירה שלה, היא הפכה למומחית בתכנון חלבונים בעלי מגוון רחב של קונפורמציות שונות ועיצוב ננו-מבנים באמצעות פפטידים בהתארגנות עצמית (אנ').
היא הייתה עמיתת באקדמיה ההודית הלאומית למדעים. היא גם זכתה בפרס קרן אלה ונקטה ראמה ראו, מלגת הביקור לגיל המאה של Jawaharlal Nehru, פרס האקדמיה למדעים של העולם השלישי בכימיה בשנת 1999 על עבודתה בכימיה ביו-אורגנית, והפרס הרצאות של Sukh Dev Endowment.
בעת פטירתה, דרשן רנגנתן הייתה הכימאית האורגנית הפעילה ביותר בהודו, בעלת פרסומים בכתבי עת מובילים, ביניהם תריסר פרסומים בחמש השנים האחרונות לחייה ב-The Journal of the American Chemical Society הנחשב, שישה ב-Journal of Organic Chemistry ועוד שלל באחרים. היא נבחרה כעמיתת האקדמיה ההודית למדעים והאקדמיה הלאומית למדע ההודית וזכתה בעוד הצטיינויות רבות במהלך הקריירה. הפרס האחרון בו זכתה בשנת 1999, שנתיים לפני מותה, היה פרס האקדמיה של העולם השלישי למדעים (The Third World Academy of Sciences) בתחום הכימיה. הפרס ניתן לה על תרומתה הבולטת לכימיה ביו-אורגנית, ובפרט לעיצוב כימי, מכלולים על-מולקולריים, סינתזה של פפטידים היברידיים פונקציונליים, סימולציה כימית של תהליכים ביולוגיים מרכזיים וסינתזה של ננו-צינורות.
לקריאה נוספת

דרשן רנגנתן: קורות חיים
הערות שוליים

1 2 3 4 5 6 7  indian international science academy, DARSHAN RANGANATHAN
↑  StreeShakti - The Parallel Force, www.streeshakti.com
↑  סוברמניה רנגנתן, She was A star
1 2 3 4  Wayback Machine, web.archive.org
1 2 3 4  Giants in History: Darshan Ranganathan
↑  Indian National Science Academy
↑  Darshan Ranganathan, Ramesh Rathi, Imidazole synthesis on a solid support, Tetrahedron Letters 27, 1986-01-01, עמ' 2491–2492 doi: 10.1016/S0040-4039(00)84565-7
↑  D. Ranganathan, Design and synthesis of self-assembling peptides, Pure and Applied Chemistry 68, 1996-01-01, עמ' 671–674 doi: 10.1351/pac199668030671
| --- | --- |
בקרת זהויות :  NLI: 987007330610105171  GND: 122951859  ISNI: 0000 0000 8361 5326  LCCN: n79128109  NTA: 152076956  SUDOC: 069268789  VIAF: 18118581   WorldCat (עם VIAF): 18118581 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דרשן רנגנתן".
דנפסאר

מצבת זיכרון בטאמאן פופוטאן, דנפסאר, באלי
דנפסאר (באינדונזית: Denpasar) היא בירת מחוז באלי באינדונזיה והעיר המאוכלסת ביותר בשרשרת איי סונדה הקטנים. על פי מפקד האוכלוסין משנת 2020 אוכלוסיית העיר מנתה 725,314 תושבים, רובם הינדים (68.4%), הדתות הדומיננטיות אחריה הן האסלאם, הנצרות, הבודהיזם והקונפוציאניזם.
שדה התעופה הבינלאומי נגורה ראי, של באלי, נמצא כ-13 ק"מ דרומית לעיר. שדה התעופה מורכב משני טרמינלים - הטרמינל לטיסות פנים (שרמתו נמוכה ביותר), והטרמינל הבינלאומי, בניין בן 3 קומות עם תשתית מפותחת, מסעדות מזון מהיר ובתי קפה, כמו גם חנויות דיוטי פרי, דוכני מזכרות, חדרי תפילה, מכוני עיסוי שונים, חדרי מקלחת ואזורי בילוי מצויד במגרשי משחקים לילדים. המראית הנבטת מן המטוס בהמראה דומה להמראה כאילו "מעל הים".
בדנפסאר יש מסוף אוטובוסים גדול.
היסטוריה

דנפסאר הייתה בירת הממלכה באדונג במהלך המאה ה-18 וה-19. היא נכבשה על ידי ההולנדים בשנת 1906, במה שכונה "ההתערבות ההולנדית בבאלי". הארמון המלכותי נבזז ונהרס עד היסוד. תושבי המקום החלו בהתאבדות המונים על מנת שלא לשאת את השפלת הכניעה, אירוע זה מכונה פופוטאן. כ-1,000 אנשים מצאו את מותם באירוע. כיום, בכיכר המרכזית בדנפסאר "טאמאן פופוטאן", נמצאת מצבת זיכרון.
העיר הפכה לבירת מחוז באלי בשנת 1958.
ערים תאומות

מלזיה ג'ורג' טאון, פננג, מלזיה
תאילנד פוקט, תאילנד
מקסיקו וראקרוס, וראקרוס, מקסיקו
הערות שוליים

↑  Indonesia: Bali Province (Regencies and Cities) - Population Statistics, Charts and Map, www.citypopulation.de
↑  שני תירים ישראלים העידו על זאת, האחד ב 1990, השני ב 1997.
↑  Play-Azlab, Ngurah Rai - נמל תעופה באלי
↑  ביום ששי, 8 באוגוסט 1997, נצל עורך שורה זאת ממות בתאונת דרכים על הכביש במסוף, לאחר שירד מאוטובוס. נהגי מוניות הקיפוהו בזמן שהאוטובוס החל להסתובב, והנצול נזרק הצידה לאחר שנאלץ לקפוץ מעבר לתרמיל הגב שלו. שני אינדונסים שישבו על מדרכה רחוקה ממול, קראו לנהג לעצור, הם ראו מה שלא ראה הוא במראה הצדית. בגדי הנצול הוכתמו בזפת.
| --- | --- |
בקרת זהויות :  NLI: 987007564353405171  GND: 4329689-0  LCCN: n79063963  MusicBrainz: 5c9d0b4c-13b5-492f-ad60-a370805011e8  SUDOC: 117375543  VIAF: 143053926   WorldCat (עם VIAF): 143053926 
ערך זה הוא קצרמרבנושא גאוגרפיה של אינדונזיה ובנושא יישובים באסיה. אתם מוזמנים לתרום לוויקיפדיה ו.
משרד החוץ ואירופה (צרפת)

| --- | --- |


 מידע כללי
 מדינה:  צרפת צרפת
 תחום שיפוט:  צרפת 
 סוכנות אם:  ממשלת צרפת 
 סוכנות בת:  שגרירות צרפת ברומא 
 תאריך הקמה:  1547 
 שר:  ז'אן-נואל בארו
 מנהל:  ז'אן-נואל בארו 
 מטה מרכזי:  פריז פריז
 עובדים:  13,606 full-time equivalent (נכון ל־2022) 
 www.diplomatie.gouv.fr
 
משרד החוץ ואירופה (בצרפתית: Ministère de l'Europe et des Affaires étrangères) הוא משרד בממשלת צרפת, המטפל ביחסי החוץ של צרפת. מאז 1855, המטה שלה ממוקם בקה ד'אורסה 37, בסמוך לאספה הלאומית. שם הרחוב משמש לעיתים קרובות כמטונימיה למשרד. השר האחראי על המשרד אחראי מתוקף טבעו על יחסי החוץ של צרפת. בעל התפקיד הנוכחי, סטפן סז'ורנה, מונה בינואר 2024.
משרד החוץ נוצר לראשונה בשנת 1547, כאשר מזכירי המלך התמקצעו ביצירת קשר עם שכנותיה של צרפת. בשנים שלאחר מכן מונו כארבעה מזכירים במקביל שחילקו ביניהם אזורי אחריות באירופה ובעולם. תפקיד המזכירים הפך למינסטריאלי בערך בשנת 1723, והתפקיד כונה לראשונה "שר החוץ" בשנת 1791 לאחר המהפכה הצרפתית.
במשך תקופה קצרה בשנות ה-80 של המאה ה-20 כונה המשרד כמשרד ליחסי חוץ. החל מ-17 במאי 2017, המשרד מוגדר כמשרד לאירופה וליחסי החוץ.
מדיניות החוץ הצרפתית

לאחר מלחמת העולם השנייה הוקמה מחדש צרפת תחת שלטונו של שארל דה-גול. צרפת של דה גול פעלה לחסום את ההשפעה האמריקאית והבריטית על הקהילה האירופית. מאז 1945 צרפת נחשבת חברה מייסדת באומות המאוחדות, ארגון המדינות המתועשות (G7),פורום הכלכלות הגדולות בעולם (G20), בנאט"ו ובקהילת הפחם והפלדה האירופית (קודמתו של האיחוד האירופי). בעלת הברית העיקרית שלה מאז 1945 היא גרמניה. כחברה מרכזית באו"ם, צרפת מאיישת את אחד המושבים הקבועים במועצת הביטחון של האומות המאוחדות, והיא חברה ברוב הסוכנויות המיוחדות של הארגון.
צרפת היא גם חברה מייסדת של איחוד מדינות הים התיכון ולה פרנקופוני, וממלאת תפקיד מפתח, הן בעניינים אזוריים והן ברמה הבינלאומית.
המרכז לניתוח, חיזוי ואסטרטגיה (CAPS)

הוא גוף ממשלתי צרפתי שנוסד בשנת 2003 וממוקם במשרד החוץ של צרפת. המרכז עוסק בניתוחים אסטרטגיים ותחזיות בתחומים של מדיניות חוץ וביטחונית, ומספק לממשלה הצרפתית הערכות לגבי מגמות גלובליות, סיכונים ואיומים עתידיים. CAPS עוסק בנושאים כגון אסטרטגיה ביטחונית, תחזיות כלכליות, קונפליקטים אזוריים ופוליטיקה בינלאומית, ומספק דוחות ומחקרים שמסייעים למקבלי ההחלטות בעיצוב מדיניות ארוכת טווח. המוסד פועל תחת משרד החוץ הצרפתי וממלא תפקיד מרכזי במתן ייעוץ אסטרטגי למובילי המדיניות במדינה.
המרכז לתמיכת משברים (CDCS)

תפקיד המרכז הוא לנהל ולהגיב למשברים בינלאומיים, במיוחד במצבים של סכסוכים, אסונות טבע או חירום אחר בחו"ל. המרכז אחראי על הגנה על אזרחים צרפתים במצוקה, ומבצע חילוצים ופינוי אזרחים במקרה הצורך. בנוסף, ה-CDCS מתאם את הסיוע ההומניטרי הדחוף שמספקת ממשלת צרפת, ומסייע לאוכלוסיות המקומיות שנפגעות מהמשבר, בשיתוף פעולה עם ארגונים בינלאומיים וגורמים הומניטריים. המרכז ממלא תפקיד מרכזי בניהול משברים וביישום מדיניות החוץ של צרפת בתחום הביטחון והסיוע ההומניטרי.
הערות שוליים

↑  Ministère de l'Europe et des Affaires étrangères, France Diplomatie, France Diplomatie - Ministère de l'Europe et des Affaires étrangères (בצרפתית)
↑  Ministère de l'Europe et des Affaires étrangères, Le Centre de crise et de soutien, France Diplomatie - Ministère de l'Europe et des Affaires étrangères (בצרפתית)
| --- | --- |
בקרת זהויות :  NLI: 987007261106205171  PLWABN: 9810642255605606  BIBSYS: 90757866  BNE: XX128951  BnF: cb118640733 (data)  CiNii: DA03467946  GND: 10356736-7  ISNI: 0000 0004 0452 4979  LCCN: n82063759  LNB: 000040416  NDL: 00326279  NLA: 35098552  NLG: 221758  NSK: 000400848  RERO: 02-A003257979  SELIBR: 302002  SUDOC: 026382490  VcBA: 494/10121  VIAF: 123164749   WorldCat (עם VIAF): 123164749
אפקט שטארק

רמות האנרגיה של אטום רידברג באטום מימן בקרב שדה חשמלי בסביבות הרמה n=15, בעבור המספר הקוונטי השלישי m=0. כל רמה n מנוונת n-1 פעמים, אך השדה החשמלי שובר את הניוון. שימו לב כי רמות האנרגיה יכולות "לחצות" אחת את השנייה בעקבות הסימטריות של התנועה.
במכניקת הקוונטים, אפקט שטארק הוא הגורם להסחה ולפיצול של קווים ספקטרליים של אטומים ומולקולות בעקבות הנוכחות של שדה חשמלי. כמות ההסחה נקראת הסחת שטארק. ניתן לחלק אפקט זה לאפקט מסדר ראשון (העולה ליניארית עם השדה החשמלי) ולאפקט מסדר שני (העולה ריבועית עם השדה החשמלי).
אפקט שטארק הוא המקבילה החשמלית לאפקט זימן, בו הקווים הספקטרליים מתפצלים בעקבות נוכחות של שדה מגנטי.
ניתן להסביר את אפקט שטארק במלואו באמצעות מכניקת הקוונטים, אבל הוא היווה קרקע פורייה לבדיקת שיטות סמי-קלאסיות.
היסטוריה

האפקט קרוי על שמו של יוהנס שטארק, שגילה אותו בשנת 1913. הוא נתגלה באופן בלתי תלוי באותה שנה על ידי הפיזיקאי האיטלקי אנטוניו לו סורדו, ובאיטליה הוא נקרא לעיתים אפקט שטארק-לו סורדו. גילוי האפקט תרם תרומה חשובה לפיתוח של תורת הקוונטים. זמן מה אחרי גילויים את האפקט המדובר, גם שטארק וגם לו סורדו דחו את הפיתוחים של הפיזיקה המודרנית והצטרפו לתוכניות הפוליטיות הגזעניות של היטלר ומוסוליני.
ולדימיר וויג, ששאב השראה מאפקט זימן המגנטי, ובמיוחד מההסבר שלורנץ נתן לו, ביצע חישובים קלאסיים של הגבול הקוואזי-אלסטי של אלקטרונים בשדה חשמלי. על ידי שימוש באמצעים ניסיוניים, הוא נתן הערכה להסחת שטארק. הסחה זו הייתה נמוכה במספר סדרי גודל, אך שטארק, שלא נרתע מכך, ביצע מספר מדידות על מצבים מעוררים של אטום המימן והצליח למדוד את ההסחות אותן צפה.
קרל שוורצשילד ופול אפשטיין, על ידי שימוש במכניקת הקוונטים ה"ישנה" של בוהר וזומרפלד, הצליחו באופן בלתי תלוי להגיע למשוואות לאפקט שטארק הליניארי והריבועי במימן. ארבע שנים מאוחר יותר, הנס קרמרס  הגיע לנוסחאות לעוצמות ההסחות הספקטרליות. קרמרס גם כלל את האפקט של המבנה הדק, שהוסיף תיקונים יחסותיים לאנרגיה הקינטית וצימוד בין ספין האלקטרון והתנע הזוויתי האורביטלי שלו. הטיפול הקוונטי הראשון נעשה על ידי וולפגנג פאולי. ארווין שרדינגר דן באריכות באפקט שטארק במאמרו השלישי על מכניקת הקוונטים (בו הוא הציג את תורת ההפרעות), פעם אחת בעבודתו של אפשטיין בשנת 1916 (תוך כדי הכללתו ממכניקת הקוונטים ה"ישנה" למכניקת הקוונטים ה"חדשה"), ופעם אחת על ידי קירוב סדר ראשון בתורת ההפרעות. לבסוף, אפשטיין בחן את אפקט שטארק הליניארי והריבועי מנקודת מבט של מכניקת הקוונטים החדשה. הוא הגיע למשוואות לעוצמות הקווים הספקטרליים שהיוו שיפור ניכר לתוצאותיו של קרמרס שהושגו באמצעות מכניקת הקוונטים הישנה.
בעוד שקירוב סדר ראשון של אפקט שטארק באטום המימן מסכים עם מודל בוהר-זומרפלד ומכניקת הקוונטים של האטום, סדרים גבוהים יותר לא. מדידות של אפקט שטארק תחת שדות חזקים מאשרים את נכונות מכניקת הקוונטים על פני מודל בוהר.
אופן הפעולה

כששדה חשמלי פועל, לדוגמה, משמאל לימין, הוא נוטה למשוך גרעינים לימין ואלקטרונים לשמאל. ניתן גם לחשוב על זה כך: אם בעבור מצב אלקטרוני מסוים האלקטרון נמצא באופן לא פרופורציוני לשמאל, האנרגיה שלו יורדת, בעוד שאם הוא נמצא באופן לא פרופורציוני לימין, האנרגיה שלו עולה. על כן, האפקט משמעותי יותר בעבור אלקטרונים הנמצאים בקליפה חיצונית יותר, היות שהם יותר רחוקים מהגרעין, ועל כן יוכלו להתרחק יותר לשמאל.
אפקט שטארק יכול לבטל ניוון ברמות האנרגיה. לדוגמה, במודל בוהר, לאלקטרון יש את אותה רמת אנרגיה אם הוא במצב 2s או במצב 2p. לעומת זאת, תחת השפעת שדה חשמלי, יהיו אורביטלים היברידיים (הנקראים גם סופרפוזיציה קוונטית) של המצבים 2s ו-2p, כאשר האלקטרון ייטה יותר לשמאל, מה שייתן אנרגיה נמוכה יותר, ואורביטליים היברידיים שבהם האלקטרון ייטה יותר לימין, מה שייתן אנרגיה גבוהה יותר. על כן, המצבים המנוונים יתפצלו לרמות אנרגיה גבוהות ונמוכות יותר.
אופן הפעולה > אלקטרוסטטיקה קלאסית

אפקט שטארק נובע מהאינטראקציה שבין התפלגות מטען (אטום או מולקולה) ושדה חשמלי חיצוני. לפני הפעלת כלים של מכניקת הקוונטים, ניתן לתאר את האינטראקציה בצורה קלאסית ולהתחשב בהתפלגות מטען רציפה  \rho (r). אם המטען אינו פולריזבילי, אנרגיית האינטראקציה עם הפוטנציאל האלקטרוסטטי  V(r) היא:
E_{\mathrm {int} }=\int \rho (\mathbf {r} )V(\mathbf {r} )d\mathbf {r} ^{3}
אם השדה החשמלי מגיע ממקור מקרוסקופי והתפלגות המטען היא מיקרוסקופית, ניתן להניח שהשדה החשמלי אחיד על כל התפלגות המטען. כלומר, ניתן לפתח את הפוטנציאל החשמלי לטור טיילור:
V(\mathbf {r} )=V(\mathbf {0} )-\sum _{i=1}^{3}r_{i}F_{i}
כאשר מתקיים:  F_{i}\equiv -\left.\left({\frac {\partial V}{\partial r_{i}}}\right)\right|_{\mathbf {0} }
כאשר נקודת האפס היא נקודה כלשהי בתוך התפלגות המטען. נקבע את  V(0) כאנרגיית האפס, ועל כן האינטראקציה תהפוך להיות:
E_{\mathrm {int} }=-\sum _{i=1}^{3}F_{i}\int \rho (\mathbf {r} )r_{i}d\mathbf {r} \equiv -\sum _{i=1}^{3}F_{i}\mu _{i}=-\mathbf {F} \cdot {\boldsymbol {\mu }}
כאשר הצגנו את מומנט הדיפול  \mu  כאינטגרל על פני התפלגות המטען. במקרה שהתפלגות המטען מורכבת מ-N מטענים נקודתיים במטען  q_{j}, הגדרה זו לדיפול הופכת לסכום:
{\boldsymbol {\mu }}\equiv \sum _{j=1}^{N}q_{j}\mathbf {r} _{j}
אופן הפעולה > תורת הפרעות

במעבר למכניקת הקוונטים, ניתן להסתכל על אטום או על מולקולה כעל אוסף של מטענים נקודתיים (אלקטרונים וגרעינים), כך שההגדרה השנייה לדיפול עובדת. האינטראקציה בין אטום או מולקולה לשדה חיצוני אחיד מתוארת על ידי האופרטור:
V_{int}=-F\cdot \mu
האופרטור הזה שימושי בהפרעות מסדר ראשון ושני בתורת ההפרעות, שעוזרים לנו לחשב את ההפרעות בסדר ראשון ושני של אפקט שטארק.